
KARDOSKÚT KÖZSÉG ÖNKORMÁNYZATA

5945 KARDOSKÚT, MÁRCIUS 15. TÉR 5.

SZOCIÁLIS ALAPELLÁTÁS  
SZAKMAI PROGRAMJA

SZOCIÁLIS ÉTKEZTETÉS   
HÁZI SEGÍTSÉGNYÚJTÁS  
TANYAGONDNOKI SZOLGÁLAT



2023.

Kardoskút Község Önkormányzatának Képviselő-testülete a szociális alapszolgáltatás egységes szerkezetbe foglalt szakmai programját  
Házi segítségnyújtás - szociális étkeztetés és tanyagondnoki szolgáltatás vonatkozásában a /2023. (08.24.) számú határozatával elfogadta

Bevezetés

A szakmai program kidolgozásánál az alábbi, hatályos rendelkezésekben szereplő előírások az irányadók:

* A szociális igazgatásról és szociális ellátásokról szóló 1993. évi III. törvény (továbbiakban Szt.),
* Agyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Korm. rendelet (a továbbiakban: Ar.)
* A személyes gondoskodást nyújtó szociális ellátások igénybevételéről szóló 9/1999. (XI.24.) SzCsM rendelet (továbbiakban: Ir.),
* A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet (továbbiakban: SzCsM. rendelet),
* A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (továbbiakban Tr.),
* A gondozási szükséglet, valamit az egészségi állapoton alapuló szociális rászorultság vizsgálatának és igazolásának részletes szabályairól szóló36/2007. (XII. 22.) SZMM rendelet (továbbiakban: Gszr.),
* Munka Törvénykönyve 2012. évi I. törvény (továbbiakban Mt.),
* A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet, (továbbiakban Kjt.),
* A személyes gondoskodást végző személyek adatainak működési nyilvántartásáról szóló 8/2000. (VIII. 4.) SZCSM rendelet,
* A személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SZCSM rendelet,
* Az országos településrendezési és építési követelményekről szóló 253/1997. (XII. 20.) Korm. rendelet, (továbbiakban OTÉK.),
* Az Integrált Jogvédelmi Szolgálatról szóló 381/2016. (XII.2.) Korm. rendelet,
* A közérdekű önkéntességről szóló 2005. évi LXXXVIII. törvény,
* A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet,
* Az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II. 20.) SzCsM-EüM együttes rendelet.
* Kardoskút Községi Önkormányzat Képviselő-testületének szociális szolgáltatások igénybevételéről szóló rendelete.

**A szolgáltatás adatai:**

**A szolgáltatás székhelye:** 5945 Kardoskút, Március 15.tér 3.

E-mail: [kardoskut@kardoskut.hu](mailto:kardoskut@kardoskut.hu)

Tel.: (68) 429-000

Fax: (68) 429-000

**Elérhetőségei:** 5945 Kardoskút Március 15. tér 3.

Tel: +36-68-429-000

**Fenntartója:** Kardoskút Község Önkormányzat

5945 Kardoskút, Március 15.tér 3.

Tel.: (68)429-000

**A fenntartót képviseli:** Varga Pál

Az Önkormányzat a Kardoskút község közigazgatási területén az alábbi szociális alapellátásokat biztosítja:

* Szociális étkeztetés / szociális konyháról
* Házi segítségnyújtás
* Tanyagondnoki szolgálat

1. **A SZOLGÁLTATÁS CÉLJA**

A szolgáltatás célja az alapszolgáltatás megszervezésével segítséget nyújtani a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból, vagy más okból származó problémák megoldásában.

Az életkoruk, egészségi állapotuk, valamint szociális helyzetük miatt a rászorult személyekről az alapszolgáltatások keretében a házi segítségnyújtáson kívül a szociális étkeztetés, valamint a tanyagondnoki szolgálat biztosításával gondoskodik a település önkormányzata.

A hatályos jogszabályok, valamint a helyi rendelet értelmében a demográfiai adatok alapján az életkori sajátosságból adódóan a lakosság köréből a potenciálisan ellátásra szoruló lakosokat a szubszidiaritás elvét alkalmazva és az aktív jelzőrendszer működésével biztosítjuk a szociális szolgáltatást.

1. **A MEGVALÓSÍTANI KÍVÁNT PROPGRAM KONKRÉT BEMUTATÁSA, A LÉTREJÖVŐ KAPACITÁSOK**

Kardoskút Békés megyében, az orosházi kistérségben fekvő település. A községben jelenleg 817 lakos él Kardoskút gazdasága az alföldi kistelepülésekhez hasonlóan szinte teljes mértékben a mezőgazdaságra épül. Ennek folyamatos válsága kedvezőtlenül hat a munkaerőpiacra. A település lakosságszáma lassú csökkenést mutat, hiszen a megélhetés hiánya az embereket elvándorlásra ösztönzi. A lakosság több mint 40 %-a nyugdíjas, illetve elérte a nyugdíjkorhatárt. Egyre több a magányos idős ember, illetve idős házaspár, akiknek gyermekeik az ország más részeire elvándorolva kerestek munkát és nem tudnak szüleiiknek támaszt nyújtani, így ezt a feladatot is egyre inkább az önkormányzatnak kell felvállalnia. A községben nagy számban élnek tartósan munkanélküliek. Számukra az egyetlen lehetőség a mezőgazdaságban végzett időszakos munka és az önkormányzat által nyújtott szociális ellátások, valamint a közfoglalkoztatás. A szolgáltatás nyújtásának indokoltsága a törvényi kötelezettségen túl a településre jellemző körülmény, miszerint az időskorú lakosság száma egyre növekszik, és közöttük is egyre nagyobb számban jelennek meg az időszakosan, vagy tartósan magukra maradók. Jelenleg szociális alapellátás keretében szociális étkeztetést, házi segítségnyújtást, tanyagondnoki szolgáltatást biztosítunk.

A szociális alapellátás tekintetében a működési terület Kardoskút közigazgatási területe. A szolgáltatások vonatkozásában az ingatlan elhelyezkedése a település központjában helyezkedik el. Parkolási lehetőség az épület előtt biztosított. A rámpa, kapaszkodók, mozgáskorlátozott vizesblokk, ajtószélességek biztosítottak. Az épületekben megfelelő számú és funkciójú helyiségek találhatók, mely a folyamatos szakmai munkát biztosítják. Adminisztrációs és ügyintézési tevékenységhez külön helyiségek biztosítottak, melyek jól felszereltek.

A szolgáltatások vonatkozásában a *működési engedélye határozatlan időtartamú*.

1. **MÁS INTÉZMÉNYEKKEL TÖRTÉNŐ EGYÜTTMŰKÖDÉS MÓDJA**

A szolgáltatások minél magasabb szintű szakmai munka érdekében, illetve a rászorultak igényeinek minél megfelelőbb ellátás biztosítása érdekében együttműködik:

* Egészségügyi intézményekkel- kórházak, háziorvossal, kezelőorvossal.
* Szociális intézmények: Megyében működő és a környező települések szociális ellátórendszerének munkatársaival.
* Oktatási intézmények: Főként a helyi óvoda.
* Munkaügyi kirendeltség: Orosházi Járás Munkaügyi Központja.
* Érdekvédelmi szervezetekkel: Vöröskereszt Megyei szervezete.
* Civil szervezet: Kardoskúti Faluszépítő és Turisztikai Egyesület, Radnóti Miklós Nyugdíjas Klub, Kardoskút Községért Alapítvány.
* Polgármesteri Hivatalok ügyintézőivel.

Az együttműködés keretében a dolgozók részt vesznek különböző megbeszéléseken, továbbképzéseken, ahol tapasztalatokat, tudást cserélnek az ellátotti réteggel kapcsolatban. A dolgozók folyamatosan együttműködnek, munkájukat összhangban végzik a szakmai munka hatékonysága érdekében.

1. **AZ ELLÁTANDÓ CÉLCSOPORT MEGNEVEZÉSE**

Az életkoruk, egészségi állapotuk, valamint szociális helyzetük miatt a rászorult személyekről az alapszolgáltatások keretében a házi segítségnyújtáson kívül a szociális étkeztetés, valamint tanyagondnoki szolgáltatás biztosításával gondoskodik a település önkormányzata.

A hatályos jogszabályok, valamint a helyi rendelet értelmében a demográfiai adatok alapján az életkori sajátosságból adódóan a lakosság köréből a potenciálisan ellátási igénybevételi szükségletű lakosokat a szubszidiaritás elvét alkalmazva és az aktív jelzőrendszer működésével látjuk el a feladatot.

1. **BIZTOSÍTOTT SZOLGÁLTATÁSI ELEMEK**

**Tevékenységünk során a szociális szolgáltatásban az alábbi szolgáltatási elemeket alkalmazzuk:**

***Étkeztetés****:* gondoskodás hideg, illetve meleg ételről alkalmilag vagy rendszeresen a szolgáltatást igénybe vevő lakhelyén, szolgáltatónál, egyéb étkezdében vagy közterületen,

***Szállítás:*** javak vagy szolgáltatások eljuttatása az igénybe vevőhöz, vagy az igénybe vevő eljuttatása a közszolgáltatások, szolgáltatások, munkavégzés, közösségi programok, családi kapcsolatok helyszínére, ha szükségleteiből adódóan mindezek más módon nem oldhatóak meg.

***Megkeresés:***szociális problémák által érintett vagy veszélyeztetett azon egyének közvetlen, illetve közvetett módon történő elérése vagy felkutatása (a releváns szolgáltatásokhoz való hozzájuttatás céljából), akik vélhetően jogosultak egy adott szolgáltatásra, de azt bármilyen okból elérni nem tudják.

***Közösségi fejlesztés:***egy településrész, település vagy térség lakosságát érintő integrációs szemléletű, bátorító- ösztönző, informáló, kapcsolatszervező tevékenység, amely különböző célcsoportokra vonatkozó speciális igényeket tár fel, szolgáltatásokat kezdeményez, közösségi együttműködéseket valósít meg.

***Gondozás****:* az igénybe vevő bevonásával történő, tervezésen alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését,

***Háztartási vagy háztartást pótló segítségnyújtás****:* az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani,

1. **AZ ELLÁTÁS IGÉNYBEVÉTELÉNEK MÓDJA**

A szociális alapszolgáltatás önkéntesen saját kezdeményezésre vehető igénybe. Ezen kívül kezdeményezheti még a háziorvos és a lakókörnyezetből bárki, aki ellátatlan, idős vagy szociálisan rászorult embert észlel.

Az igénylők, az ellátásra vonatkozó kérelmüket írásban a szakmai vezetőhöz nyújtják be. Az igénylő kérelméhez köteles mellékelni a háziorvos véleményét egészségi állapotára vonatkozóan, valamint a jövedelemnyilatkozatát.

A szolgáltatás iránti kérelemről a szakmai vezető dönt, ezt követően megállapodást köt a kérelmezővel és értesíti a térítési díj összegéről.

A térítési díj megállapítása a 29/1993. Korm. rendeletben foglaltak alapján történik, valamint a Kardoskút Község Önkormányzatának önkormányzati rendelete alapján.

1. **SZOLGÁLTATÁSRÓL SZÓLÓ TÁJÉKOZTATÁS HELYI MÓDJA**

A szolgáltatás működéséről a település lakosai részére rendszeres, és minden lakos számára hozzáférhető tájékoztatást kell nyújtani. Ennek érdekében a közzététel formái:

- Szórólapok, információs anyagok.

- Háziorvosok, szociális szolgáltatást végzők tájékoztatása.

- Érdek-képviseleti szervezetek tájékoztatása.

Minden egységben jól látható helyen ki kell függeszteni a területileg illetékes ellátottjogi képviselő nevét és elérhetőségét. (*Ellátottjogi képviselő hirdetménye a mellékletben)*

**Ellátottjogi képviselő:**

***Ladányi Mónika***

***Telefonszáma: 06/20-4899 605***

***Hívható: Hétfőtől - csütörtökig: 8.00-16.30***

***Pénteken: 8.00-14.00 óráig***

***E-mail címe****: monika.ladanyi*[*@ijsz.bm.gov.hu*](mailto:aniko.fulopne@ijb.emmi.gov.hu)

SZOCIÁLIS ÉTKEZTETÉS

**A szolgáltatás célja, feladata**

Az étkeztetés keretében azoknak a szociálisan rászorultaknak a legalább napi egyszeri meleg étkezéséről gondoskodik a szolgáltató, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

* koruk,
* egészségi állapotuk,
* fogyatékosságuk, pszichiátriai betegségük,
* szenvedélybetegségük, vagy
* hajléktalanságuk miatt.

**A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása**

Az étkeztetés a települési önkormányzat számára kötelezően ellátandó szociális alapellátási forma.

Az étkeztetés során, olyan szociálisan rászorult egyének részére kell biztosítani a napi egyszeri meleg étkezést, akik önmaguk vagy eltartottjaik számára, koruk, egészségi állapotuk, fogyatékosságuk, pszichiátriai-, illetve szenvedélybetegségük miatt, vagy hajléktalanságukból adódóan, tartósan vagy átmenetileg nem képesek biztosítani ezt. Ingyenes ellátásban részesíti azt az ellátottat, aki jövedelemmel nem rendelkezik .

Az ellátottak körét, a jogosultsági feltételek részletes szabályait a helyi rendelet határozza meg.

Szociális étkeztetés szolgáltatási eleme: gondoskodás hideg, illetve meleg ételről alkalmilag vagy rendszeresen a szolgáltatási igénybe vevő lakhelyén, szolgáltatónál, egyéb étkezdében.

Az 1/2000. SzCsM rendelet 20. § (2) bekezdése értelmében az étkeztetést nyújtó szociális szolgáltatás az Önkormányzat rendeletében meghatározottak szerint:

* részt vesz a szociális rászorultság megállapításának előkészítésében,
* előkészíti a szolgáltatás igénybevételéhez szükséges dokumentációt,
* vezeti az étkeztetésre vonatkozó igénybevételi naplót,
* naprakészen adatot szolgáltat az TEVADMIN - KENYSZI rendszerén keresztül.

**A feladatellátás szakmai tartalma:**

* megszervezhető helyben fogyasztással
* elvitellel
* lakásra szállítással

Amennyiben az ellátást igénybe vevő személy egészségi állapota indokolja, a háziorvos javaslatára diétás étkeztetést biztosítunk.

**A biztosított szolgáltatás rendszeressége**

Kardoskút közigazgatási területén élők részére a meleg étel hétköznapomként biztosított.

A szolgáltatásra az igényt szóban, írásban, személyesen, telefonon lehet jelezni; munkanapokon 8-16 óra között a tanyagondnoknál, a házi gondozóknál, a szakmai vezetőnél az 5945 Kardoskút Március 15. tér 3. szám alatti székhelyen, Tel: 68-429-000, telefonszámon.

Az 1/2000.(1.7.) SzCsM rendelet 2. számú mellékletében foglalt szociális étkeztetéshez szükséges szakmai létszámot biztosítja az Önkormányzat a szolgáltatás megvalósításához.

**Az ellátás igénybevételének módja**

A szociális alapszolgáltatás önkéntesen saját kezdeményezésre vehető igénybe. Ezen kívül kezdeményezheti még a háziorvos és a lakókörnyezetből bárki, aki ellátatlan, idős vagy szociálisan rászorult embert észlel.

A szociális étkeztetést a szociálisan rászorulók részére nyújtja a települési önkormányzat. Az ellátást igénylők kérelméhez csatoljuk a rászorultságot igazoló dokumentumokat, iratokat.

Az igénylők, az ellátásra vonatkozó kérelmüket írásban Kardoskút község Polgármesteréhez nyújtják be. Az igénylő kérelméhez köteles mellékelni a háziorvos véleményét egészségi állapotára vonatkozóan valamint a jövedelemnyilatkozatát.

A szolgáltatás iránti kérelemről az Önkormányzat Képviselő testületé dönt, ezt követően megállapodást köt a kérelmezővel és értesíti a térítési díj összegéről.

A térítési díj megállapítása a 29/1993 Korm. rendeletben foglaltak alapján történik, valamint Kardoskút Község Önkormányzatának rendelete alapján.

A szolgáltatás dokumentálása a következő nyomtatványok vezetése útján történik:

* Kérelem a személyes gondoskodást nyújtó szociális ellátás igénybevételéhez (a szociális szolgáltató által kidolgozott kérelem nyomtatvány)
* Egészségi állapotra vonatkozó igazolás (9/1999.(XI.24.) SzCsM rendelet 1 számú, melléklete)
* Jövedelemnyilatkozat (9/1999.(XI,24.) SzCsM. rendeletik számú, melléklete)
* Értesítés a személyes gondoskodást nyújtó szociális ellátás biztosításáról (szociális szolgáltató által kidolgozott nyomtatvány)
* Megállapodás (szociális szolgáltató által kidolgozott nyomtatvány)
* Étkeztetésre vonatkozó igénybevételi napló a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (1.7.) SZCSM rendelet alapján a Szociális Ágazati Portál Iratmintái szerint.
* Egyéni nyilvántartás 1993. évi III. törvény 18. § - 20. §-ban foglaltak szerint.
* KENYSZI -TÁJ alapú- elektronikus adatszolgáltatás naprakész vezetése.

**Tájékoztatás**

A szociális alapszolgáltatás iránti kérelem benyújtásakor a kérelmezőt /vagy törvényes képviselőjét tájékoztatjuk az ellátás feltételeiről:

* az ellátás tartalmáról, feltételeiről
* az vezetett nyilvántartásokról
* a panaszjog gyakorlásának módjáról
* a szociális ellátási jogviszony megszűnésének eseteiről
* a fizetendő térítési díjról, annak módjáról
* az ellátásban részesülő jogait és érdekeit képviselő társadalmi szervezetekről.

A szolgáltatás aktuális információiról a lakosságot a helyi médiánk keresztül értesítjük. A települési önkormányzat döntéseiről, rendeletéiről hirdetmény útján tájékozódhat a lakosság.

**Az együttműködés módja más intézményekkel**

A szociális szolgáltatás a minél magasabb szintű szakmai munka érdekében, illetve a rászorultak igényeinek minél megfelelőbb ellátás biztosítása érdekében együttműködik más szociális, egészségügyi, módszertani intézményekkel:

* Módszertani intézményekkel,
* Bentlakásos intézmények munkatársaival,
* Környező települések szociális ellátórendszerének munkatársaival,
* Polgármesteri Hivatalok ügyintézőivel,
* Nevelési - oktatási intézmények munkatársaival,
* Háziorvossal, kezelőorvossal, egészségügyi intézményekkel.

HÁZI SEGÍTSÉGNYÚJTÁS

**A szolgáltatás célja, feladata**

A szolgáltatás célja az alapszolgáltatás megszervezésével segítséget nyújtani a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból, vagy szociális körülményeikből származó problémák megoldásában. A Települési Önkormányzat célja, hogy az ellátási területén minden rászoruló hozzájusson a házi segítségnyújtás szolgáltatásaihoz.

**A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása**

A házi segítségnyújtás a települési önkormányzat számára kötelezően ellátandó szociális alapellátási forma.

A házi segítségnyújtás szolgáltatási elemei:

A házi segítségnyújtás

1. a személyi gondozás keretében gondozás és háztartási segítségnyújtás,
2. a szociális segítés keretében háztartási segítségnyújtás szolgáltatási elemet biztosít.

Gondozás: Az igénybe vevő bevonásával történő, tervezésen alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését.

Háztartási vagy háztartást pótló segítségnyújtás: Az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani.

Házi segítségnyújtás igénybevételét megelőzően vizsgálni kell a gondozási szükségletet. A szolgáltatás iránti kérelem alapján a szakmai vezető és a háziorvos végzi el az igénylő gondozási szükségletének vizsgálatát. A gondozási szükséglet vizsgálata keretében megállapításra kerül, hogy az ellátást igénylő esetében szociális segítés vagy személyi gondozás az indokolt.

Amennyiben a házi segítségnyújtás során:

1. szociális segítés biztosítása esetén személyi gondozási feladatok ellátása válik szükségessé, a gondozási szükséglet vizsgálatát ismételten el kell végezni,
2. szakápolási feladatok ellátása válik szükségessé, a házi segítségnyújtást végző személy kezdeményezi az otthonápolási szolgálat keretében történő ellátást.

Házi segítségnyújtás esetén a megállapodást szociális segítésre vagy személyi gondozásra kell megkötni.

Rendszeres házi segítségnyújtás csak fertőzésmentes lakókörnyezetben rendelhető el. Amennyiben fertőző beteg gondozása válik szükségessé, ki kell jelölni egy gondozót, aki a fertőző állapot időtartama alatt kizárólag a fertőző beteget gondozza, ilyen esetben a fertőzés elkerülése érdekében szükséges tárgyi feltételeket és felkészítést biztosítani kell.

**A feladatellátás szakmai tartalma:**

A szolgáltatást végző gondozók az ellátottak lakásán, lakókörnyezetükben nyújtanak szükség szerinti segítséget a rászorulóknak, elősegítve önálló életvitelük minél hosszabb ideig tartó fenntartását.

A házi segítségnyújtás tevékenységei és résztevékenységei:

A szociális segítés keretében: háztartási segítségnyújtás szolgáltatási elemek biztosítása

A lakókörnyezeti higiénia megtartásában való közreműködés körében:

* takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* mosás
* vasalás
* A háztartási tevékenységben való közreműködés körében:
* bevásárlás (személyes szükséglet mértékében), gyógyszer kiváltása
* segítségnyújtás ételkészítésben és az étkezés előkészítésében
* mosogatás
* ruhajavítás
* ágyazás, ágyneműcsere
* közkútról, fúrtkútról vízhordás
* tüzelő behordása kályhához, egyedi fűtés beindítása (kivéve ha ez a tevékenység egyéb szakmai kompetenciát igényel)
* télen hóeltakarítás és síkosságmentesítés a lakás bejárata előtt
* kísérés
* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.
* Szükség esetén a bentlakásos szociális intézménybe történő beköltözés segítése.

A személyi gondozás keretében: gondozás és háztartási segítségnyújtás,

Személyi gondozás keretében:

* Az ellátást igénybe vevővel segítő kapcsolat kialakítása és fenntartása körében:
* információnyújtás, tanácsadás és mentális támogatás
* családdal, ismerősökkel való kapcsolattartás segítése
* az egészség megőrzésére irányuló aktív szabadidős tevékenységben való közreműködés
* ügyintézés az ellátott érdekeinek védelmében
* Gondozási és ápolási feladatok körében:
* mosdatás -fürdetés
* öltöztetés
* ágyazás, ágyneműcsere
* inkontinens beteg ellátása, testfelület tisztítása, kezelése
* haj, arcszőrzet ápolás
* száj, fog és protézis ápolása
* körömápolás, bőrápolás
* folyadékpótlás, étkeztetés (segédeszköz nélkül)
* mozgatás ágyban
* decubitus megelőzés
* felületi sebkezelés
* sztómazsák cseréje
* gyógyszer adagolása, gyógyszerelés monitorozása
* vérnyomás és vércukor mérése
* hely- és helyzetváltoztatás segítése lakáson belül és kívül
* kényelmi és gyógyászati segédeszközök beszerzésében való közreműködés
* kényelmi és gyógyászati segédeszközök használatának betanítása, karbantartásában való segítségnyújtás
* a háziorvos írásos rendelésén alapuló terápia követése (a tevékenység elvégzéséhez való kompetencia határáig)

*Szociális segítés keretében:*

A lakókörnyezeti higiénia megtartásában való közreműködés körében:

* takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* mosás
* vasalás
* A háztartási tevékenységben való közreműködés körében:
* bevásárlás (személyes szükséglet mértékében), gyógyszer kiváltása
* segítségnyújtás ételkészítésben és az étkezés előkészítésében
* mosogatás
* ruhajavítás
* közkútról, fúrtkútról vízhordás
* tüzelő behordása kályhához, egyedi fűtés beindítása (kivéve ha ez a tevékenység egyéb szakmai kompetenciát igényel)
* télen hóeltakarítás és síkosságmentesítés a lakás bejárata előtt
* kísérés
* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában
* Szükség esetén a bentlakásos szociális intézménybe történő beköltözés segítése.

A házi segítségnyújtás keretében már biztonságosan és elvárható színvonalon nem ellátható kliens esetén gondoskodni kell a mielőbbi bentlakásos intézménybe való bekerülésről.

A házi segítségnyújtást igénybevevőknek a Képviselő-testület döntése alapján térítési díjat nem kell fizetniük a szolgáltatásért.

Az ellátottak körét, a jogosultsági feltételek részletes szabályait a Kardoskút Község Önkormányzatának Képviselő-testülete határozza meg szociális rendeletében.

**A biztosított szolgáltatás rendszeressége:**

Kardoskút közigazgatási területén élők részére:

A házi segítségnyújtás szolgáltatásait, a házi gondozók által hétköznapokon nyújtják.

A szolgáltatásra az igényt szóban, írásban, személyesen, telefonon, e-mailben munkanapokon 8-16 óra között a tanyagondnoknál, a házi gondozóknál, vagy a szakmai vezetőnél lehet jelezni, az 5945 Kardoskút Március 15. tér 3. a +36-68-429-000 telefon számokon, vagy igazgatas@kardoskut hu e-mail címen

**Az együttműködés módja más intézményekkel**

A szociális szolgáltatás a minél magasabb szintű szakmai munka érdekében, illetve a rászorultak igényeinek minél megfelelőbb ellátás biztosítása érdekében együttműködik más

* Szociális, egészségügyi, intézményekkel;
* Bentlakásos intézmények munkatársaival,
* Környező települések szociális ellátórendszerének munkatársaival,
* Polgármesteri Hivatalok ügyintézőivel,
* Nevelési - oktatási intézmények munkatársaival,
* Háziorvossal, kezelőorvossal.

Az együttműködés keretében a dolgozók részt vesznek különböző megbeszéléseken, továbbképzéseken, ahol tapasztalatokat, tudást cserélnek az ellátotti réteggel kapcsolatban. A dolgozók folyamatosan együttműködnek, munkájukat összhangban végzik a szakmai munka hatékonysága érdekében.

**A feladatellátás szakmai tartalma, módja, a biztosított szolgáltatások formái, köre, rendszeressége:**

A házi segítségnyújtásban fontosnak tartjuk, a megelőzést és a rehabilitációt. A folyamatosság teremti meg az ellátott biztonságérzetét. A gondozás a reális szükségleteknek megfelelően magába foglalja a fizikai ellátást, bizonyos szintű egészségügyi ellátást és pszichés gondozást. Ezen a területen különösen fontos a kompetenciahatárok pontos betartása. A házi segítségnyújtás keretében már biztonságosan és elvárható színvonalon nem ellátható időskorúak esetén gondoskodni kell a mielőbbi bentlakásos intézménybe való bekerülésről.

A szolgáltatás tartalmát meghatározza a megállapított gondozási szükséglet.

A házi gondozó a napi gondozási tevékenységéről a külön jogszabályban meghatározott feltételek szerint tevékenységi naplót vezet a szociális segítésben és a személyi gondozásban részesülők esetében.

A gondozó a házi segítségnyújtás során együttműködik a háziorvosi szolgálattal, a körzeti védőnővel, a kórházi szociális nővérrel, valamint egyéb egészségügyi ellátást vagy személyes gondoskodást nyújtó szociális intézménnyel.

A házi segítségnyújtás módját, formáját és gyakoriságát a gondozás irányítója az ellátást igénybe vevő egészségi állapota, szociális helyzete, valamint a háziorvos javaslatának figyelembevételével az egyéni szükségleteknek megfelelően határozza meg.

Személyi és tárgyi feltételek:

A házi segítségnyújtás, mint alapszolgáltatás feladatait az Önkormányzat a község közigazgatási területén, költségvetési szerv fenntartása nélkül, saját szervezete útján, szakfeladat számon biztosítja.

A szociális alapellátás területén a munkáltatói jogok gyakorlója a polgármester. A szakmai irányításáért, a szolgáltatások biztosításáért, a hatályos jogszabályok betartásáért a szakmai vezető a felelős.

A szociális alapellátás területén dolgozók munkájuk során felelősek az intézmény színvonalas szakmai működéséért, a hatályos jogszabályok betartásáért, az ellátásban részesülők jogainak biztosításáért.

A házi segítségnyújtás dolgozói létszámban és szakképzettség vonatkozásában az 1/2000 (1.7.) SZCSM rendelet előírása szerint biztosított.

**Az ellátás igénybevételének módja:**

Az ellátás igénybevétele önkéntes. Az ellátást igénybe vevő, vagy törvényes képviselője kérelmet nyújt be Kardoskút Községi Önkormányzathoz, a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM. rendeletben foglaltak szerint. Az szakmai vezető és a háziorvos együttesen elvégzik a gondozási szükséglet vizsgálatot.

A házi segítségnyújtást a megállapított gondozási szükségletnek megfelelően szociális segítés, vagy személyi gondozás szolgáltatásként kell nyújtani.

Ha a szolgáltatást igénylő személy egészségi állapota vagy személyes körülményei a szolgáltatás halaszthatatlan biztosítását teszik szükségessé, a házi segítségnyújtás legfeljebb 30 napos időtartamra akkor is nyújtható, ha a gondozási szükséglet vizsgálata még nem fejeződött be.

Ha a gondozási szükséglet vizsgálat eredményeként a 36/2007. SZMM rendelet 3. számú melléklet szerinti III. fokozat esetén idősek otthonában való elhelyezés indokolt. A szakmai vezető a szolgáltatást igénylőt tájékoztatja a bentlakásos intézményi ellátás igénybevételének lehetőségéről, ebben az esetben a szolgáltatást igénylő az intézményi elhelyezés időpontjáig házi segítségnyújtásra jogosult.

A szakmai vezető az ellátás igénybevételének megkezdésekor az ellátást igénybe vevővel megállapodást készít elő és átadja a megállapodás megkötésére a polgármesternek.

A házi segítségnyújtásért megállapítható és fizetendő térítési díj:

A házi segítségnyújtásban részesülő által havonta fizetendő személyi térítési díjat az óradíj és az adott hónapban a gondozásra fordított idő szorzata alapján kell kiszámítani úgy, hogy annak összege ne haladja meg az Szt. 116. § (3) bekezdésében meghatározott mértéket A gondozásra fordított időt a gondozási napló alapján kell megállapítani.

A települési önkormányzat rendelete alapján Kardoskút közigazgatási területén élőknek a házi segítségnyújtásért térítési díjat nem kell fizetni.

**Tájékoztatási kötelezettségek:**

Érdeklődéskor (szóban vagy írásban):

* az ellátás és az igénybevétel feltételeiről,
* a kérelem nyomtatvány átadásával, megküldésével,
* a szolgáltatás bemutatásával,
* tájékoztató szórólap/újságon keresztül.
* Kérelmezés esetén - a kérelem beérkezésekor értesítés küldése írásban:
* a kérelem megérkezéséről (iktatásáról, sorszámáról,)
* az ellátás megkezdésének legkorábbi időpontjáról
* gondozási szükséglet vizsgálata: értelmezése, segítségnyújtás a dokumentumok, igazolások beszerzésében, igény szerint lefolytatásában
* az ellátás tartalmáról és feltételeiről,
* a vezetett nyilvántartásokról,
* panaszjogok gyakorlásának módjáról,
* a jogviszony megszűnésének eseteiről
* a jogokat és érdekeket képviselő társadalmi szervezetekről,
* az ellátottjogi képviselő elérhetőségeiről.

A szakmai munka dokumentációja

* Kérelem a személyes gondoskodást nyújtó szociális ellátás igényléséhez (Az Önkormányzat által kidolgozott kérelem nyomtatvány)
* Egészségi állapotra vonatkozó igazolás (házi orvos, kezelő orvos, kórházi kezelő orvos tölti ki) 9/1999.(XI. 24.) SZCSM rendelet 1. számú melléklete szerint
* Nyilvántartás a személyes gondoskodást nyújtó szociális ellátásra várakozókról, illetve az ellátást igénybe vevőkről
* 1993. évi III. törvény 18. § - 20. §-ban foglaltak szerint.
* Igazolás gondozási szükséglet vizsgálatáról 36/2007 (XII. 22.) SZMM rendelete szerint
* Értesítés a térítési díj mértékéről az igénybevételt megelőzően, mely jelenleg 0 Ft.
* Megállapodás (A szociális ellátó által kidolgozott nyomtatvány)
* Tevékenységnapló házi segítségnyújtáshoz személyi gondozás esetén 1/2000.(1.7.) SzCsM rendelet 5. számú melléklet szerint
* Tevékenység napló a házi segítségnyújtáshoz szociális segítés esetén 1/2000.(1.7.) SzCsM rendelet 5. számú melléklet szerint
* TEVADMIN- KENYSZI elektronikus jelentés - naprakész adatszolgáltatás.

**A szolgáltatásról szóló tájékoztatás helyi módja:**

Az ellátásban részesülővel / vagy törvényes képviselőjével a szociális alapszolgáltatás dolgozói közvetlen kapcsolatot tartanak fenn, melynek módja:

* az ellátott otthonában személyesen
* írásban,
* telefonon történő kapcsolattartással.

**Kapcsolattartás más szolgáltatókkal:**

Az igénybevevők érdekében a szociális szolgáltatást végzők folyamatos kapcsolatot tartanak fenn a helyi önkormányzattal, más szociális és egészségügyi szolgáltatóval, érdekképviseleti szervekkel, gyógyászati segédeszközöket gyártókkal és forgalmazókkal, civil szervezetekkel, a jelzőrendszer tagjaival.

**A szolgáltatásról szóló tájékoztatás formái**

A szolgáltatás működéséről a település lakosai részére rendszeres, és minden lakos számára hozzáférhető tájékoztatást kell nyújtani. Ennek érdekében a közzététel formái:

* Szórólapok, információs anyagok
* Helyi médiák
* Háziorvosok, szociális szolgáltatást végzők tájékoztatása
* Fogyatékkal élők civil szervezeti, érdek-képviseleti szervezetek tájékoztatása.

**Az ellátottak és a személyes gondoskodást végzők jogainak védelmével kapcsolatos szabályok**

A házi segítségnyújtás szolgáltatásait igénybevevők, panaszukkal a szakmai vezetőhöz fordulhatnak, aki köteles az előterjesztett panaszt kivizsgálni és a panasztevőt, valamint a település polgármesterét a panasz kivizsgálásának eredményéről írásban értesíteni.

Az ellátottak jogainak védelme érdekében az ellátottjogi képviselő közreműködhet.

Minden egységben jól látható helyen ki kell függeszteni a területileg illetékes ellátottjogi képviselő nevét és elérhetőségét. {Ellátottjogi képviselő hirdetménye a mellékletben)

**A házi segítségnyújtás körében ellátottak jogai és kötelezettségei:**

Az ellátott jogosult a számára egyéniesített formában megadott teljes körű tájékoztatásra.

Jogosult megismerni a róla készült dokumentációban szereplő adatokat.

Joga van arra, hogy személyes adatait csak az arra jogosulttal közöljék, és azokat bizalmasan kezeljék. Joga van arról nyilatkozni, hogy kiket zár ki adatai részleges, vagy teljes megismeréséből.

Az ellátott alapvető joga emberi méltóságának tiszteletben tartása.

Az ellátott jogosult az ellátással kapcsolatban az önkormányzatnál, az ellátott jogi képviselőnél, illetve a szolgálat székhelye szerint illetékes jegyzőnél panaszt tenni.

Az ellátott a szolgáltatás igénybevételekor köteles tiszteletben tartani a vonatkozó jogszabályokat és a szolgáltató működési rendjét.

Az ellátott - amennyiben ezt egészségi, pszichés állapota lehetővé teszi - köteles az ellátásában közreműködőkkel képességei és ismeretei szerint együttműködni.

A házi segítségnyújtásban dolgozó gondozói munkakört betöltő személyek közfeladatot ellátó személynek minősülnek.

**A szociális alapszolgáltatási jogviszony megszűnése, megszüntetése:**

Az intézményi jogviszony megszűnik:

* az intézmény jogutód nélküli megszűnésével,
* a jogosult halálával,
* a határozott idejű megállapodás esetén a megjelölt időtartam lejártával,
* megállapodás felmondásával.

*Az intézményi jogviszony megszüntetésre kerül:*

* az ellátást igénybe vevő vagy törvényes képviselője kérésére,
* az ellátott vagy törvényes képviselője a térítési díjat nem fizeti, az intézményvezető felszólítására kötelezettségének nem tesz eleget,
* az ellátott előzetes bejelentés nélkül a szolgáltatást 30 napot meghaladó ideig nem veszi igénybe.

**TANYAGONDNOKI SZOLGÁLAT**

A tanyagondnoki szolgálat működését a hatályos 1993. évi III. törvény, valamint az 1/2000.(1.7.) SzCsM rendelet és Kardoskút Község Önkormányzatának rendelete alapján szolgáltatja a települési önkormányzat.

A szolgáltatás célja a külterületi, valamint a tanyasi lakott helyek intézményhiányából és a közösségi közlekedés nehézségéből eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.

A tanyagondnoki szolgáltatás az ellátási területen élőknek alanyi jogon és térítésmentesen jár.

**Ellátási területe:**

* az I. számú tanyagondnoki körzetben; 179 fő lakos ellátása.

**A tanyagondnoki szolgáltatás tartalma:**

A falu- és tanyagondnoki szolgáltatás szolgáltatási elemei:

* Szállítás: Javak vagy szolgáltatások eljuttatása az igénybe vevőhöz, vagy az igénybe vevő eljuttatása a közszolgáltatások, szolgáltatások, munkavégzés, közösségi programok, családi kapcsolatok helyszínére, ha szükségleteiből adódóan mindezek más módon nem oldhatóak meg.
* *Megkeresés*: Szociális problémák által érintett vagy veszélyeztetett azon egyének közvetlen, illetve közvetett módon történő elérése vagy felkutatása (a releváns szolgáltatásokhoz való hozzájuttatás céljából), akik vélhetően jogosultak egy adott szolgáltatásra, de azt bármilyen okból elérni nem tudják.
* Közösségi fejlesztési Egy településrész, település vagy térség lakosságát érintő integrációs szemléletű, bátorító- ösztönző, informáló, kapcsolatszervező tevékenység, amely különböző célcsoportokra vonatkozó speciális igényeket tár fel, szolgáltatásokat kezdeményez, közösségi együttműködéseket valósít meg.

A tanyagondnoki szolgáltatás közvetlen, személyes szolgáltatások körébe tartozó alapfeladatai;

- közreműködés

* az étkeztetésben
* a házi segítségnyújtásban
* a közösségi és szociális információk szolgáltatásában - az egészségügyi ellátáshoz való hozzájutás biztosítása
* a háziorvosi rendelésre szállítás
* az egyéb egészségügyi intézményekbe szállítás
* a gyógyszerkiváltás
* a gyógyászati segédeszközökhöz valóhozzájutás biztosítása - az óvodás, iskoláskorú gyermekek szállítása
* óvodába, iskolába szállítás
* egyéb gyermekszállítás

A tanyagondnoki szolgáltatás közvetlen, személyes szolgáltatások körébe tartozó kiegészítő feladatai a lakossági szolgáltatások:

* közösségi, művelődési, sport- és szabadidős tevékenységek szervezése, segítése
* az egyéni hivatalos ügyek intézésének segítése, lakossági igények továbbítása
* egyéb lakossági szolgáltatások.

A szolgáltatás során az önkormányzat rendeletében a tanyagondnoki szolgáltatás számára meghatározott, az önkormányzati feladatok megoldását segítő, közvetett szolgáltatásnak minősül:

* az ételszállítás önkormányzati intézménybe,
* az önkormányzati információk közvetítése a lakosság részére,
* a falugondnoki szolgálat működtetésével kapcsolatos teendők ellátása.

Ezen feladatok a szolgáltatásnyújtás legfeljebb 50%-át tehetik ki.

**A tanyagondnoki szolgáltatás igénybevétele**

A tanyagondnoki körzetekben élők a szolgáltatás iránti eseti, illetve rendszeres igényüket a falugondnoknak, ill. a fenntartónak jelezhetik.

A szolgáltatás iránti igények kielégítésének lehetőségéről, módjáról a falugondnok a polgármesterrel egyeztetve dönt (a szociális körülmények, a racionális munkaszervezés szempontjait figyelembe véve).

A tanyagondnoki szolgáltatásról szóló tájékoztatás helyi módja

* személyes kapcsolattartás révén szóban, írásban
* helyi médiában (honlapon, helyi újságban)
* hirdetőtáblán
* a Polgármesteri Hivatal hirdetőtábláján
* háziorvos és az egyéb szociális szolgáltatást végzők útján.

**Az együttműködés módja más intézményekkel és szociális szolgáltatókkal**

A magasabb szintű szakmai munka érdekében, illetve a kliensek igényeinek minél megfelelőbb biztosítása érdekében a tanyagondnok együttműködik más szociális, egészségügyi, módszertani intézményekkel:

* Bentlakásos intézmények munkatársaival,
* Környező települések szociális ellátórendszerének munkatársaival,
* Polgármesteri Hivatalok ügyintézőivel,
* Nevelési - oktatási intézmények munkatársaival,
* Háziorvossal, kezelőorvossal,
* Civil szervezetekkel.

**A tanyagondnoki tevékenység dokumentálása**

A tanyagondnok az 1/2000 SzCsM rendelet által előírt és a Szociális Ágazati Portál iratmintáiból letölthető tevékenység naplót vezet. (a tevékenység napló és a kitöltési segédanyag a mellékletben)

A tanyagondnok a gépkocsi üzemeltetési szabályzatban meghatározott dokumentáció naprakész vezetéséért is felelős.

**Az ellátotti jogok érvényesülése**

A tanyagondnok munkája során a személyes titok védelmének érdekében köteles betartani az a vonatkozó jogszabályokat, valamint az egészségügyi adatkezelésre vonatkozó törvény rendelkezéseit.

A kliensek panaszaikkal a szakmai vezetőhöz, a polgármesterhez, fenntartó Önkormányzathoz és az ellátottjogi képviselőhöz is fordulhatnak.

Az ellátottjogi képviselő hirdetménye kifüggesztésre kerül a település szociális szolgáltatási helyén, egészségügyi intézményben és a Polgármesteri hivatalban.

**A szociális szolgáltatást végzők jogai**

Dolgozóink munkájukat az etikai kódex elveinek megfelelően végzik. Munkavégzésük során felelősségük, hogy saját kompetenciájukon belül a legjobb tudásuk szerint nyújtsák a szolgáltatást, ezért megilleti őket, hogy az ellátottak részéről is megkapják a munkavégzéshez kapcsolódó megbecsülést, tiszteletben tartsák emberi méltóságukat és személyiségi jogaikat, munkájukat elismerjék.

Munkatársaink jogorvoslatért a szakmai vezetőhöz, a polgármesterhez, Kardoskút Község Önkormányzatához, vagy a Szociális Szakmai Szövetség keretén belül működő Etikai Kollégiumhoz fordulhatnak abban az esetben, ha az ellátottak velük szemben erkölcstelen magatartást tanúsítanak, minősíthetetlen hangnemet használnak, fenyegetéssel vagy más eszközökkel félelemben tartják őket.

A munkaviszonyban álló személyeknek biztosítani kell, hogy:

* a munkavégzéshez szükséges megbecsülést, tiszteletet megkapják,
* tiszteletben tartsák állampolgári és személyiségi jogaikat, emberi méltóságukat
* munkájukat elismerjék,
* a munkáltató a munkavégzéshez megfelelő körülményeket biztosítson.

A tanyagondnoki munkakört betöltő személy közfeladatot ellátó személynek minősül.

Kardoskút Községi Önkormányzat a szociális alapellátási kötelezettségének teljesítése során a település lakosai szociális szükségleteinek figyelembevételével és a racionális gazdálkodás szempontját szem előtt tartásával alakítja szociális ellátási koncepcióját.

**Várható hatások, eredmények**

Az ellátottak elsősorban időskorúak, de kisebb arányban nyugdíjkorhatár alatti rokkantak, mozgáskorlátozottak és egyéb betegségben szenvedők, akik önmaguk ellátására saját erőből nem képesek és róluk nem gondoskodnak. Ezeknek az embereknek a szociális kapcsolataik beszűkültek, gyakran egyetlen látogatójuk a gondozó. A szociális alapszolgáltatás fő célja, hogy a szociális szolgáltatások egymásra épüljenek, a kliensek a számukra legmegfelelőbb szociális szolgáltatást megkapják.

Az alapszolgáltatások hozzájárulnak ahhoz, hogy az emberek minél tovább, a saját otthonukban, megszokott környezetükben élhessenek, amennyiben segítségre van szükségük, azt otthon kapják meg.

Mivel a szociális szolgáltatást napi rendszerességgel szakképzett dolgozók végzik, így a szociális problémák feltárására is sor kerül, a község lakosainak szociális szükségleteit könnyebb felismerni, felmérni.

Kardoskút, 2023. 08. 11. Erősné Földesi Ildikó

szakmai vezető

Kardoskút, 2023. 08.11.

Varga Pál

polgármester

Mellékletek:

1. sz. Megállapodás szociális étkeztetés szolgáltatás
2. sz. Megállapodás házi segítségnyújtás szolgáltatásra
3. sz. Tanyagondnoki tevékenységi napló és kódtáblázat
4. sz. Ellátottjogi képviselő hirdetménye
5. sz. Szervezeti és Működési Szabályzat