**Kardoskút Község Önkormányzata**

5945 Kardoskút, Március 15. Tér 3.

E-mail: [igazgatas@kardoskut.hu](mailto:igazgatas@kardoskut.hu)

Tel.: 06-68-429-000 Fax: 06-68-429-050

**MEGÁLLAPODÁS**

Amely létrejött egyrészről **Kardoskút Község Önkormányzata,** mint szolgáltató képviseletében **Varga Pál polgármester,**

másrészről mint **ellátást igénybe vevő** (továbbiakban: ellátást igénybe vevő):

Családi és utóneve:…………………………………………………………………..

Születési név: ………………………………………………………………………..

Szül hely, idő: ………………………………………………………………………..

Anyja neve:…………………………………………………………………………..

Lakcím: , ……………………………………………………………………………...

TAJ száma:……………………………………………………………………………

Állampolgársága:……………………………………………………………………..

**A kérelmező gondnokság alatt áll**: igen - nem

Ha gondnokság alatt áll, típusa: korlátozó gondnokság - kizáró gondnokság

**2. Az ellátást igénybe vevő törvényes képviselője:**

Név:

Születési név:

Lakóhely**:**

Tartózkodásihely**:**

Értesítésicím**:**

mint ellátást igénybe vevő/törvényes képviselő között az alábbi feltételekkel a mai napon, az alábbi feltételek szerint:

**A megállapodás tárgya**

A szociális ellátást nyújtó szolgáltatás fenntartója Kardoskút Község Önkormányzata (címe: 5945 Kardoskút, Március 15. tér 3.) a személyes gondoskodás keretébe tartozó szociális alapellátást **szociális étkeztetés** székhelyén működteti. A szociális intézmény a vonatkozó jogszabályokban és jelen megállapodásban szabályozott módon nyújtja az ellátást.

**Az ellátás formája:** **A szociális étkeztetés** szolgáltatásának igénybevétele önkéntes, az ellátást igénylő, illetve törvényes képviselője kérelmére, indítványára történik az 1993. évi III. törvény, az 1/2000. SZCSM. rendelet, a 36/2007. SZMM rendelet, valamint Kardoskút Községi Önkormányzat Képviselő-testületének rendelete alapján.

Az étkeztetés keretében azoknak a szociálisan rászorultaknak a legalább napi egyszeri meleg étkezéséről gondoskodik a szolgáltató, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani,

különösen

-koruk,

-egészségi állapotuk,

*-* fogyatékosságuk, pszichiátriai betegségük,

*-* szenvedélybetegségük, vagy

- hajléktalanságuk miatt.

*A feladatellátás szakmai tartalma szerint a szolgáltatás igénybe vehető munkanapokon:*

*(megfelelő aláhúzandó)*

* helyben fogyasztással
* elvitellel
* lakásra szállítással.

A szociális étkeztetés keretében történő ételkiszállítás díja 0.-Ft/adag/nap az Kardoskút Önkormányzat Képviselő-testületének határozata alapján.

Amennyiben az ellátást igénybe vevő személy egészségi állapota indokolja, a háziorvos javaslatára diétás étkeztetést biztosítunk. Diéta megnevezése:…………………………

A szociális étkeztetés szolgáltatást hétköznaponként 1130 – 1230 óra között vehetők igénybe.

**Az ellátás időtartama**

Az szociális étkeztetés 2023 év ………. hó ……….. napjától kezdődően 202….év…. hónap… …napjáig, vagy határozatlan időtartamra biztosítja.

**Az ellátást igénybevevő köteles legalább egy csere ételhordót biztosítani.**

**Az ellátást igénybe vevő tájékoztatása:**

Az ellátást igénybe vevő tudomásul veszi a szolgáltató által nyújtott

* + alapszolgáltatás keretében biztosított szolgáltatásra
  + az alapszolgáltatás keretében jogviszony megszűnésének esetére
  + az alapszolgáltatás rendjére
  + a szolgáltatás nyújtásról a TEVADMIN elektronikus rendszerben való adatszolgáltatásra vonatkozó tájékoztatást.

**Az ellátást igénybevevő érdekeinek védelmében Integrált Jogvédelmi Szolgálat működik.**

**Ellátottjogi képviselő:**

**Ladányi Mónika**

**Telefonszáma: 06/20-4899 605**

**Hívható: Hétfőtől - csütörtökig: 8.00-16.30**

**Pénteken: 8.00-14.00 óráig.**

**E-mail címe**: monika.ladanyi[@ijsz.bm.gov.hu](mailto:aniko.fulopne@ijb.emmi.gov.hu)

**Személyes adatok kezeléséről**

A szolgáltatást nyújtó az ellátott adatait az 1993. évi III. törvény rendelkezései alapján nyilvántartja. Az adatokat az 2011. évi CXII. (az információs önrendelkezési jogról és az információszabadságról szóló) törvény előírásainak megfelelően titkosan kezeli.

Az ellátást igénybevevő kijelenti, hogy az adataiban, valamint az ellátásra való jogosultsági feltétel változásáról, továbbá minden olyan körülményről, amely a szolgáltatását érinti, 15 napon belül tájékoztatja a szolgáltatót.

**A személyi térítési díj megállapításának szabályai:**

A térítési díj megállapítása a Szt. 116. § (1) bekezdése szerint, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 4/A. § (2), valamint Kardoskút Község Önkormányzata Képviselő-testületének önkormányzati rendelete alapján történik.

A személyes gondoskodást nyújtó ellátásokért, ha a törvény másként nem rendelkezik térítési díjat kell fizetni az ellátást igénybe vevőnek vagy törvényes képviselőjének.

A szociális igazgatásról és szociális ellátásokról szóló 1993. évi III. törvény116. §-a alapján az étkeztetés igénybevétele esetén a személyi térítési díj az igénybe vevő rendszeres havi jövedelmének 30%-át nem haladhatja meg.

Házi segítségnyújtás és étkeztetés együttes igénybevétele esetén a személyi térítési díj nem haladhatja meg az igénybe vevő ellátott rendszeres havi jövedelmének 30 %-át.

A térítési díjat az étkeztetésben részesülő által fizetendő személyi térítési díj és az adott hónapban igénybe vett étkezési napok számának szorzataként kell kiszámítani. A személyi térítési díj napi összege egyetlen ellátást igénylő ill. ellátás esetében sem haladhatja meg az intézményi térítési díj napi összegét.

A mindenkori intézményi térítési díj ill. az önköltség összegéről, a mindenkori díjakról ill. az azokban bekövetkező változásokról írásos értesítésben kerül kiküldésre az ellátást igénybe vevőnek vagy törvényes képviselőjének.

A szolgáltatás vezetője értesítést küld az ellátott ill. törvényes képviselője részére.

Az 1993. évi III. törvény 117/B. §-a szerint a mindenkori intézményi térítési díjjal azonos személyi térítési díj megfizetését az ellátást igénylő, kérelmező vagy a térítési díjat megfizető más személy is vállalhatja. Ha nem történik ilyen vállalás, akkor jövedelemvizsgálatot kell elvégezni, melyhez be kell nyújtani az ellátást igénylő személy rendszeres havi jövedelmét igazoló dokumentumok, igazolások másolatát. A térítési díj megállapításához az Ellátott / törvényes képviselője által aláírt jövedelemigazolás szükséges.

A térítési díj felülvizsgálata évente 2 alkalommal történhet. A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátást igénybe vevő jövedelme olyan mértékben csökken, hogy a térítési díjfizetési kötelezettségének nem tud eleget tenni, vagy ha jövedelme az öregségi nyugdíj mindenkori legkisebb összegének 25 %-át meghaladó mértékben nő.

Ha az ellátott vagy törvényes képviselője a személyi térítési díj összegét vitatja, az értesítésének kézhezvételétől számított 8 napon belül a fenntartóhoz fordulhat, mely esetben a fenntartó dönt a személyi térítési díj összegéről (Kardoskút Község Önkormányzata, 5945 Kardoskút, Március 15. tér 3.)

**A térítési díj fizetésre kötelezett:**

Neve:

Címe:

**Fizetés módja, időpontja:** Utólag, minden tárgy hónapot követő hónap 15. napjáig számla ellenében a Házi segítségnyújtásban dolgozójának, vagy lakáson szintén számla ellenében. Az ellátotti jogosultság hó közbeni igénylése esetén, az igénybevételt követő hónap 15. napjáig köteles a személyi térítési díjat megfizetni.

***Az Ön által fizetendő térítési díj: …………… Ft/ nap.***

Ha a kötelezett a térítési díj befizetését elmulasztja, a szakmai vezető 15 napon belül írásban felszólítja a kötelezettet az elmaradt térítési díj befizetésére. Amennyiben ezek után is eredménytelen a felhívás, a szakmai vezető a kötelezett nevét, lakcímét és a fennálló díjhátralékot nyilvántartásba veszi, majd negyedévenként tájékoztatja erről a fenntartót.

A nyilvántartott díjhátralékról a szakmai vezető negyedévenként tájékoztatja a fenntartót a térítési díj behajtása vagy a behajthatatlan hátralék törlése érdekében. A térítési díj behajtására a közigazgatási hatósági eljárás és szolgáltatás általános szabályairól szóló 2004. évi CXL. Törvény, illetve az adózás rendjéről szóló 1990. évi XCL. Törvény szabályainak alkalmazásával kerülhet sor.

Az intézményi jogviszony megszüntetésének esetköre kibővült azzal, ha az ellátott térítésidíj-fizetési kötelezettségének annak ellenére nem tesz eleget, hogy azt jövedelmi, vagyoni viszonyai egyébként lehetővé tennék. Ebben az esetben, ha hat hónapon át folyamatosan térítési díj tartozása áll fenn, és ennek összege a kéthavi személyi térítési összegét meghaladja, intézményi jogviszonya megszüntethető. Három hónap elteltével az ellátottat írásban tájékoztatni kell a jogkövetkezményekről. Annak megállapítására, hogy a tartozás a jövedelmi viszonyok változása miatt áll-e fenn, jövedelemvizsgálatot kell lefolytatni.

A döntés ellen nyolc napon belül a fenntartóhoz (Kardoskút Község Önkormányzata, 5945 Kardoskút, Március 15. tér 3.) lehet fordulni, a fenntartó döntésének felülvizsgálatát pedig – tekintve, hogy mindegyik esetben a felek közötti megállapodásról van szó – a döntés kézhezvételétől számított 30 napon belül a bíróságtól lehet kérni.

Az ellátás igénybe vevő, kijelenti, hogy az adataiban, jövedelmi viszonyaiban, ill. az ellátásra való jogosultságot érintő körülményeiben bekövetkező változásról 15 napon belül tájékoztatja a szakmai vezetőt.

Az ellátott, amennyiben a szolgáltatást ideiglenesen nem kívánja igénybe venni azt a Házi segítségnyújtásban dolgozó előző munkanap, be kell jelentenie. Ennek elmulasztása esetén az ellátott csak a második naptól mentesül a térítési díj megfizetése alól.

**A személyes gondoskodást nyújtó ellátások megszűnésének esetei a Szociális törvényben foglaltak szerint:**

**Az intézményi jogviszony megszűnése**

a) az intézmény jogutód nélküli megszűnésével,

b) a jogosult halálával,

c)a határozott idejű intézeti elhelyezés esetén a megjelölt időtartam lejártával

d)a megállapodás felmondásával.

A megállapodást:

a) az ellátott, illetve törvényes képviselője indokolás nélkül,

b) állami fenntartású intézmény (szolgáltató) esetén az intézményvezető (szolgáltató vezetője)

alapszolgáltatás esetén bármikor, írásban felmondhatja.

**Az intézményvezető részéről a felmondásnak akkor van helye, ha**

*a)* az ellátott másik intézményben történő elhelyezése indokolt vagy további intézményi elhelyezése nem indokolt,

*b)* az ellátott a házirendet súlyosan megsérti, az Ellátott ill. hozzátartozója veszélyezteti a szolgálat munkatársának egészségét és testi épségét

*c)* az ellátott, a törvényes képviselője vagy a térítési díjat megfizető személyi térítési díj-fizetési kötelezettségének a jogszabályban meghatározottaknak megfelelően nem tesz eleget.

A felmondási idő, ha a megállapodás másként nem rendelkezik alapszolgáltatás esetén tizenöt nap.

**Az ellátott, illetve törvényes képviselője indokolás nélkül kérheti a megállapodás felmondását, ebben az esetben az ellátás a kérelemben szereplő időponttól kerül megszűntetésére.**

Ha a szakmai vezető felmondás jogszerűségét az ellátott, vagy a törvényes képviselője, a térítési díjat megfizető személy vitatja, az arról szóló értesítés kézhezvételétől számított nyolc napon belül a fenntartóhoz fordulhat. (Kardoskút Község Önkormányzata, 5945 Kardoskút, Március 15. tér 3.)

**A személyes gondoskodást nyújtó ellátások megszűnésekor a gondozónővel egyezteti az ellátást igénybevevővel/ törvényes képviselővel az esetlegesen fizetendő térítési díj összegét és intézkedik annak végrehajtásáról.**

Jelen megállapodás mindkét fél kezdeményezésére a törvényi előírásoknak megfelelően módosítható, például jogszabályok módosulásakor, ellátásban bekövetkezett változásokkor stb. A Felek kijelentik, hogy a Megállapodást közös megegyezéssel módosítják a jogszabályi változásoknak megfelelően – kivétel ez alól a személyi térítési díjak összegének változása - amely nem jár a Megállapodás módosításával.

A jelen megállapodásban nem szabályozott kérdésekben a szociális ellátásokra vonatkozó mindenkori jogszabályok, továbbá a Polgári Törvénykönyv rendelkezései az irányadók.

**Panaszok kezelése**

Az Ellátást igénybe vevő, hozzá tartozója vagy törvényes képviselője az intézményi jogviszony megsértése, különösen az ellátott személyiségi jogainak, továbbá az intézmény dolgozóinak szakmai, titoktartási, érték és vagyonvédelmi kötelezettségei megszegése esetén, vagy az ellátás körülményeit érintő kifogások orvoslása érdekében panaszjoggal élhet az intézményvezetőnél.

Amennyiben a szakmai vezető határidőben, 15 napon belül nem intézkedik, vagy a panasztevő nem ért egyet az intézkedéssel, az intézkedésről szóló tájékoztató kézhezvételétől számított 8 napon belül a fenntartóhoz fordulhat jogorvoslatért. A szakmai vezető és az ellátást igénybe vevő/törvényes képviselője kijelenti, hogy a vitás kérdéseket első sorban tárgyalás útján rendezik.

**Egyéb rendelkezések**

A jelen megállapodásban nem szabályozott kérdésekben a Polgári Törvénykönyv szerződésre, továbbá a szociális igazgatásról és szociális ellátásokról szóló 1993. évi III. törvény és végrehajtási rendeleteinek rendelkezései az irányadók.

Alulírott, Ellátott, kötelezett, törvényes képviselő kijelentem, hogy a biztosított szolgáltatás igénybevételének feltételeiről, tartalmáról; a vezetett nyilvántartásokról; a házirendről; a fizetendő térítési díjról, a teljesítés feltételeiről, illetve a mulasztás következményeiről; az ellátottat megillető jogokról és kötelezettségekről; a panaszjog gyakorlásának módjáról; az ellátott jogi képviselőről és elérhetőségéről; a megszűnés eseteiről szóló tájékoztatást megkaptam, és azt tudomásul vettem.

A Megállapodás két eredeti példányban készült, melynek - az ellátást igénybe vevő, ill. törvényes képviselője a megállapodás aláírásával megegyező időpontban - egy példányát átvette, és a benne foglaltakat tudomásul vette.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Kardoskút, \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ellátást igénybe vevő Polgármester

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Törvényes képviselő

A megállapodás 1 példányát átvettem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_